Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel varautuu -
Intian virusmuunnoksen aiheuttamaan mahdolliseen uuteen korona-aaltoon, -
kun 67 henkilöllä Israelissa on diagnosoitu tartunta.
Israelin puolustusministeri Benny Gantz: -
Israel vahvistaa määrätietoisesti maan pohjoisosaa kasvavia uhkia vastaan.
Libanonin väliaikainen hallitus nosti tuetun leivän hintaa tänä aamuna.
Hinnankorotus on viides vuoden sisällä.
Israel varautuu -
Intian virusmuunnoksen aiheuttamaan mahdolliseen uuteen korona-aaltoon, -
kun 67 henkilöllä on diagnosoitu -
niin kutsutun delta-muunnoksen aiheuttama tartunta Israelissa.
Israelin pääministeri Naftali Bennett kutsui koolle hätäkokouksen, -
jossa tehtiin useita kiireellisiä päätöksiä.
Pääosa niistä koski ulkomailta Israeliin saapuvia ihmisiä.
Ben Gurionin lentokentällä vieraillut Bennett ilmoitti, -
että hallitus aikoo ryhtyä toimiin uutta virusmuunnosta vastaan heti alussa.
Delta-muunnos eli niin kutsuttu Intian-muunnos -
leviää paraikaa ympäri maailmaa, -
ja sen tartuttavuus on paljon aiempia muotoja korkeampi.
Muunnos on jopa 50 prosenttia aiempia muotoja tartuttavampi, -
ja valitettavasti se on alkanut levitä nyt myös Israelissa.
Emme ole kaikissa tapauksissa pysty- neet jäljittämään sen alkulähdettä.
Olemme päättäneet suhtautua asiaan uutena tartunta-aaltona.
Tavoitteemme on tukahduttaa se heti alkutekijöissään, -
palon ollessa vielä pieni.
Bennett listasi toimenpiteitä, joihin ryhdytään välittömästi, -
kunnes uusiin tilastoihin on pystytty perehtymään kunnolla.
Perustamme uudelleen koronakabinetin.
Tästä hetkestä alkaen kaikkien, jotka saapuvat Ben Gurionin lentokentälle, -
on pidettävä koko ajan maskia, ilman poikkeuksia.
Kaikkien Israeliin saapuvien on otettava PCR-koronatesti.
Olemme tietoisia jonoista, joten määräsimme pari päivää sitten, -
että tarkastuspisteiden määrää on lisättävä, ja näin on tehty.
Tässä vaiheessa haluan pyytää: -
Jos ei ole välttämätöntä mennä ulkomaille, älkää menkö.
Emme ole toistaiseksi muuttamassa linjaamme, -
mutta haluamme perehtyä kunnolla tietoihin ennen päätöksentekoa.
Voin silti jo sanoa, -
että maahantuloa ja maasta poistumista koskeviin linjauksiin -
tehdään todennäköisesti merkittäviä muutoksia.
Lisää tietoa aiheesta löytyy netti- sivultamme www.tv7israelnews.com.
Sitten Pohjois-Israeliin.
Puolustusministeri Benny Gantz sanoi, että Israel vahvistaa määrätietoisesti -
maan pohjoisosaa kasvavia uhkia vastaan.
Gantz puhui seremoniassa, jossa palkittiin -
Libanonin turvavyöhykkeellä aiemmin palvelleita sotilaita.
Hän lupasi, että etenkin kotirintaman valmiuksia tullaan parantamaan, -
jotta asukkaiden elinympäristö säilyisi vakaana ja turvallisena.
Olemme tehneet kaikkemme tilanteessa, -
jossa meillä ei ole valtion budjettia.
Olemme ryhtyneet toteuttamaan pohjoisen puolustussuunnitelmaa.
Toimet jatkuvat ja muuttuvat yhä näkyvämmiksi elokuun alusta alkaen.
Olemme sitoutuneet vahvistamaan maan pohjoisosaa.
Kaikki ei tapahdu tietenkään niin nopeasti kuin toivoisimme, -
mutta teemme kaikkemme, jotta saisitte elää rauhassa ja turvassa.
Haluamme, että saatte harjoittaa maanviljelystä, -
vahvistaa opetus- ja terveydenhuolto- järjestelmää ja infrastruktuuria, -
ylläpitää turvallisuusrutiineja ja säilyttää turvallisuuden tunteen.
Gantz korosti myös, -
että Israel ei pidä Libanonia ja sen kansaa vihollisenaan.
Libanonin sotaa seuranneiden parin vuosikymmenen aikana -
Israel kehittyi teknologian, turismin ja maatalouden aloilla -
ja monilla muilla sektoreilla.
Libanon puolestaan alistui terrorismin edessä ja jäi kehityksestä jälkeen.
Tiedän, millaisessa ahdingossa Libanon on, -
enkä voi unohtaa niitä tuhansia libanonilaisia työläisiä, -
jotka tulivat rajan yli Israeliin töihin ja toivoivat parempaa tulevaisuutta.
Kysynkin libanonilaisilta naapureiltamme: -
tätäkö rukoilitte ja halusitte?
Libanon ja sen kansalaiset eivät ole Israelin vihollisia.
Vihollinen on Hizbollah, joka työskentelee Iranin hyväksi -
ja vahingoittaa toiminnallaan ennen kaikkea Libanonin kansaa.
Israelin puolustusministeri puhui myös -
Iranin uuden presidentin valinnasta johtuvista haasteista.
Iraniin valittiin juuri uusi presidentti vaaleilla, -
joiden äänestysprosentti jäi alhaisimmaksi viimeiseen 40 vuoteen.
Vaaleilla ei ollut kansalaisten silmissä legitimiteettiä -
eikä minkäänlaista toivoa herättävää viestiä.
Pyöveli [presidentti Raisi] uhkaa ensisijaisesti Iranin kansaa.
Raisin valinta presidentiksi osoittaa, -
että Iran jatkaa yhä pahempaa ekstremismiä ja laajenemispolitiikkaa -
ja tavoittelee entistäkin kiivaammin joukkotuhoaseita, -
jotka uhkaavat koko maailmaa, alueellista vakautta ja Israelia.
Kaikki maat, jotka päättävät ottaa osaa Iranin hankkeisiin, -
vaarantavat itsensä, kansalaisensa ja kansalliset etunsa.
Israel pysyy lujana -
muttei vaikene tällaisen olemassaoloa koskevan uhan edessä.
Ministeri Gantz alleviivasi myös -
liittolaisten kesken tapahtuvan tietojen vaihdon yleisyyttä.
Hän painotti samalla, että Israel säilyttää silti aina itsellään -
oikeuden puolustaa omatoimisesti itseään ja etujaan.
Nyt Israelin pohjoisnaapuri Libanoniin. Libanonin väliaikainen hallitus -
nosti tuetun leivän hintaa jo viidettä kertaa vuoden sisällä.
Nykyisestä talouskriisistä on nopeasti tulossa Libanonin historian pahin.
Talousministeriön mukaan -
tämänpäiväisen hinnankorotuksen syynä on se, -
että keskuspankki lopetti sokerituet. Sen johdosta leiväntuotanto kallistui.
Samaan aikaan Libanonia vaivaa mm. vakava polttoaine- ja lääkepula.
Kurimusta lisäävät toistuvat, lähes koko päivän kestävät sähkökatkokset.
Tilanteen vakavuutta alleviivaa se, -
miten libanonilaiset joutuvat odotta- maan pitkissä jonoissa huoltoasemille-
ennen niiden avautumista.
Osallistun samalla etäpalaveriin, kun odotan tankkausvuoroani.
En tiedä, mitä sanoa.
Joka päivä sama juttu.
Jos on bensaa, menemme töihin. Jos ei ole, pysymme kotona.
Länsi on luvannut auttaa Libanonia pääsemään takaisin jaloilleen, -
mutta maan hallintoelinten syvään juurtunut korruptio -
on viivästyttänyt uudistuksia. Libanonin presidentti Michel Aoun -
ja EU:n ulkoasiainjohtaja Josep Borrell tapasivat viime lauantaina.
Borrell varoitti Aounia, -
että ellei Libanonin johto toteuta uudistuksia pian, -
EU joutuisi keskeyttämään avustukset ja sen lisäksi langettamaan pakotteita.
Eurooppa-neuvostolla on myös muita vaihtoehtoja, -
mukaan lukien kohdennetut pakotteet.
Emme tietenkään haluaisi lähteä tälle tielle, ja toivomme, -
ettei meidän tarvitse niin tehdä, mutta asia riippuu Libanonin johdosta.
Saksan ulkoministeri Heiko Maas totesi, että edistyksestä huolimatta -
Wienin ydinneuvottelujen asetelma on monimutkainen.
USA:n ulkoministeri Antony Blinkenin rinnalla esiintynyt Maas -
sanoi kuitenkin olettavansa, -
että Iranin uuden presidentin valinnasta huolimatta -
vuoden 2015 ydinsopimuksen elvyttäminen on yhä mahdollista.
Viime sunnuntaina päättyi ydinneuvottelujen kuudes kierros.
Neuvottelut Wienissä ovat olleet hyvin intensiivisiä.
Neuvotteluissa on edistytty, mutta vielä on joitain pähkinöitä purtavaksi.
Iranin presidentinvaalien jälkeen -
neuvotteluasetelma on pysynyt monimutkaisena. Mutta oletamme, -
että myös Iranin presidentinvaalien jälkeisessä tilanteessa -
on hyvät mahdollisuudet saada neuvottelut päätökseen lähiaikoina.
Kiitos seurasta. Osana TV7:n rukousaloitetta kannustan teitä -
rukoilemaan kanssamme tänään rauhaa ja pelastusta Panamalle.
Muistetaan myös vainottuja veljiämme ja sisariamme eri puolilla maailmaa.
Rukoillaan edelleen rauhaa ja pelastusta Jerusalemille ja Israelille.
Olen Jonathan Hessen. Hyvää ja siunattua iltaa! Huomiseen.
Suomennos: Sirpa Kaukonen